Den Vest-Sjællandske Avis, 1834-05-10
Oversigt over Dagens udenlandske Nyeheder. En Coureer, som forlod Madrid d. 19de April om Morgenen, har den 26de April overbragt til Paris den vigtige Efterretning, at en Spansk Armee, under General Rodils Commando, er rykket ind i Provinsen Beira i Portugal. Et Bilag til den Spanske Hoftidende af 19de Aril indeholder en fra Pincio under 16de Kl. 5 om Morgenen dateret Depesche fra Generallieutenant Don Jose Ramon Rodil til den Spanske Krigsminister General Zarco deel Valle. Gen. Rodil beretter deri, at han er med sit Corps paa Marschen til Guarda, hvor han vil tage de fornødne Forholdsregler for at fuldende sit saa heldigt begyndte Værk. Han tilføier en Rapport fra Brigaderen Don Francisco Sanguanena, Chef for Observationssarmeens Avantgarde (saaledes kaldes det i Portugal indrykkede Corps), dateret Guarda den 16de. Man seer deraf, at han paa denne Dag var Kl. 7 om Morgenen brudt op fra Pincio til Guarda, for at begynde sine Operationer i Overeensstemmelse med de constitutionelle Meddelelser, som han havde erholdet. Alle Beretninger stemmede overeens i, at Prætendenten Don Carlos var den 14de ankommen paa Veien fra Pindeel igiennem Guarda; dog vidste man intet bestemt om hvorlænge han havde opholdet sig der, om hans videre Bevægelser og om Antallet af hans Ledsagere. Brigaderen Sanguanena brød derpaa op til Landsbyen Lubargade uden at berøre Pindel, formedelst den slette Vei. Kl. 1 om Middagen ankom han foran Staden Guarda, som har en meget fast Position. J Nærheden af den observerede han en Mængde Personer, som i en Skynding trak sig tilbage til Staden. Efterat han havde opstillet sit Jnfanterie og Cavallerie i Slagorden traf han Forholdsregler til i Nødsfald at indtage Staden ved Storm, men saavel den som Castellet blev besat uden Modstand, da alle Embedsmænd, og selv Biskoppen, havde taget Flugten. Don Carlos havde ved Efterretningen om de Spanske Troppers Fremrykning om Aftenen i Forveien begivet sig i en Hast med sin Familie til Castello Branco. Endnu Kl. 3 om Morgenen var han der med 500 Mand, hvoriblandt 80 Ryttere. Dronningens Escadron blev i en Hast afsendt for at forfølge ham og dertil forsynet med de fornødne Jnstructioner. I Guarda bemægtigede Spanierne sig Prætendentens Bagage, to Bogtrykkerier og en anseelig Bagage, som saavel tilhørte Jnfanten som biskoppen af Leon, tilligemed en vigtig Correspondence, hvoriblandt flere Breve fra den forrige General Moreno og Jnfantens Gemalinde. Skulde Dronningens Escadron ikke komme tilbage ved næste Dags Frembrud, saa vilde Brigaderen afsende nogle udsøgte Compagnier af Regimentet Castilien; men selv i Guarda oppebie Generalens videre Ordrer. J Tillid til hans Depesche af 13de April, at en Brigade er indrykket i Os Alfayates for at afskiære Veien til Castello Branco, havde han afsendt al den erobrede Bagage til Cindad Rodrigo. Han roser Soldaternes Enthusiasme for Dronningens Sag. Dronningen har i et Decret udstædet en Taksigelse til hele Corpset, og befordret Brigaderen tilligemed hans fornemste Officere. Staden Guarda ligger paa en Høi, omtrent 3 1/2 Miil fra Grændsen, og havde en Miquelitisk Garnison, om hvis Skjebne der ikke tales noget. Man har faaet endnu endeel Rygter fra Portugal, blandt andet at General Sade Bandeiro er virkeligen bleven slagen af Bourmont, og er, som man troer, uden Tropper, kommen tilbage til Faro i Algarve. De Spanske Fonds ere stegne. Endnu tilføies, at i den Spanske Hoftidende anføres det som den eneste Bevæggrund til dette Jndfald i Portugal, at giøre en Ende paa de farlige Planer, som Dou Carlos pønser paa ved Rigets Grændser. J Brigaderens Rapport hedder det endvidere, at Don Carlos med sin Familie havde om Aftenen til Fods forladt Staden Guarda; men at hans Tropper og Vogne fulgte snart bag efter. Den Escadron Brigaderen havde afsendt, havde til Formaal at bemægtige sig Vognene med Bagagen; tre Vogne og tre Karrer bleve borttagne. Blandt Bagagen vare tre Kufferter for Prærendentens Sølvtøi; men dette var blevet stiaalet af hans egne Soldater, som vare vendte tilbage fra Escorten for at foretage denne Plyndring. Jblandt de borttagne Dokumenter fandtes nogle Breve til Don Carlos fra hans Gemalinde, som hun for kort Tid siden havde strevet ham til under en Adskillelse; de vidne om den Skræk og Forvirring, som i de sidste Dage have hersket i Familien.